Reverendo Patri ac Domino suo G., Dei gracia Senon. archiepiscopo, O. de Barris, miles, salutem et se totum (sic). Paternitate vestre significamus, quod donum medietatis furni de Montegniaco, quod dederunt nove domui monialium Cisterciensis ordinis, site inter Paciacum et Viloxa, nobilis mulier Margareta de Sergines et Gaufridus, miles, filius ejus, voluit et laudavit Petrus de Sergines, miles, a quo dictus furnus movebat. Et nos, de cujus feodo movet hoc, volumus et laudamus. Quod ut ratum habeatur in posterum, presentes litteras, ad petitionem dicti Petri, sigilli nostri munimine fecimus roborari. Actum, anno Gracie Mº CCº vicesimo-quinto, mense julio.